**Ivo Sanader** (\* 8. jún 1953, Split) je chorvátsky politik, predstaviteľ strany Chorvátske demokratické spoločenstvo. V rokoch 2003-2009 bol premiérom Chorvátska.  Bol doposiaľ najdlhšie slúžiacim chorvátskym premiérom od získania samostatnosti a je tiež jediným chorvátskym premiérom novej doby, ktorý bol vo funkcii vo viac ako jednom volebnom období. Je však tiež prvým chorvátskym premiérom, ktorý skončil vo väzení.

Životopis
---------

Vyštudoval porovnávaciu literatúru a románske jazyky na Univerzite v Innsbrucku. V Rakúsku pracoval aj ako novinár. Štúdium ukončil roku 1982. 

V Rakúsku zostal, začal tu pracovať v marketingovom oddelení cestovnej kancelárie Dalmacijaturist, ako nakladateľský redaktor v nakladateľstve Logos a od roku 1988 ako šéfredaktor chorvátskeho exilového časopisu *mogućnosti*. Po politických zmenách v Juhoslávii na konci 80. rokov založil v Rakúsku pobočku *Chorvátskeho demokratického spoločenstva* Franjo Tuđmana. Tuđman ho v Rakúsku navštívil a prehovoril ho k návratu do vlasti. Tu najprv pracoval v chorvátskom Národnom divadle v Splite, aby bol krátko na to, v roku 1992, menovaný ministrom vedy v kabinete Hrvoja Šarinića. Potom pracoval ako námestník ministra zahraničných vecí a vedúci kancelárie prezidenta Tuđmana. Po Tuđmanovej smrti bol v roku 2000 zvolený za predsedu Chorvátskeho demokratického spoločenstva a tento post držal až do roku 2009. Stranu priviedol k dvom volebným víťazstvom, v roku 2003 a znovu v roku 2007. Po oboch víťazstvách zostavil vládny kabinet. K jeho hlavným úspechom patrilo podpísanie asociačnej dohody s Európskou úniou, ktorá bola predpokladom budúceho vstupu Chorvátska do únie, hoci sa tomuto vstupu snažilo brániť Slovinsko. Takisto priviedol svoju krajinu do NATO.

V roku 2009 pomerne prekvapivo rezignoval na post premiéra i šéfa strany. Aj keď ohlásil úplný koniec v politike, špekulovalo sa, že si tak uvoľňuje ruky pre kandidatúru v prezidentských voľbách roku 2010.  
 
V tom roku sa skutočne rozhodol do politiky vrátiť, avšak čoskoro musel čeliť veľkým problémom, keď začal byť vyšetrovaný kvôli korupčnému škandálu. Utiekol z Chorvátska, ale bol zadržaný v Rakúsku, vrátený do rodnej krajiny a v roku 2012 odsúdený najprv na 10 rokov, v ďalšej kauze potom na 9 rokov väzenia. Podľa obžaloby v prvom procese prijal úplatky od rakúskej banky Hypo Alpe Adria Group a od maďarskej ropnej spoločnosti MOL. Podľa žalobcu druhého procesu vyžadoval Sanader a ďalší politici Chorvátskeho demokratického spoločenstva od firiem "dary", ktoré boli inkasované cez agentúru firmy Media, ktorej firmy platili za fiktívne, prípadne predražené služby. Sanader a spol mali takto získať 9 miliárd eur. Do väzenia nastúpil, avšak v roku 2015 bol kľúčový rozsudok zrušený Ústavným súdom kvôli procesným chybám a proces sa bude opakovať. Vo väzení však zostal kvôli platnému rozsudku v kauze firmy Media.

Referencie
----------

1. ↑   *Ivo Sanader / Store norske leksikon* [online].. Dostupné online. (nórsky)
2. ↑   *Chorvatský premiér Sanader překvapivě rezignoval* [online]. TÝDEN.cz, 2009-07-01, [cit. 2019-01-25]. Dostupné online. (česky)
3. ↑   '*Chorvatský Rath' dostal 10 let. Peníze měl v přepravce na maso* [online]. Lidovky.cz, 2012-11-20, [cit. 2019-01-25]. Dostupné online. (česky)
4. ↑   *Další trest pro expremiéra. Za korupci dostal devět let* [online]. Aktuálně.cz, 2014-03-11, [cit. 2019-01-25]. Dostupné online. (česky)
5. ↑   *Chorvatský soud kvůli chybám zrušil dva rozsudky nad expremiérem* [online]. ČT24, 2015-07-27, [cit. 2019-01-25]. Dostupné online. (česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Ivo Sanader**

Zdroj
-----

*Tento článok je čiastočný alebo úplný preklad článku Ivo Sanader na českej Wikipédii.*

| * z
* d
* u
Predsedovia vlády Chorvátska |
| --- |
| Chorvátska socialistická republika (1945–1990) | 
* Vladimir Bakarić
* Jakov Blažević
* Zvonko Brkić
* Mika Špiljak
* Savka Dabčević-Kučar
* Dragutin Haramija
* Ivo Perišin
* Jakov Sirotković
* Petar Fleković
* Ante Marković
* Antun Milović

 | Znak Chorvátska |
| Chorvátska federatívna republika (1990–1991) | 
* Stjepan Mesić
* Josip Manolić

 |
| Chorvátsko (od 1991) | 
* Josip Manolić
* Franjo Gregurić
* Hrvoje Šarinić
* Nikica Valentić
* Zlatko Mateša
* Ivica Račan
* Ivo Sanader
* Jadranka Kosorová
* Zoran Milanović
* Tihomir Orešković
* Andrej Plenković

 |

Autoritné údaje: * BnF: 12537727k
* GND: 121954935
* ISNI: 0000 0000 8149 6087
* LCCN: n94032581
* VIAF: 69340519
* WorldCat: lccn-n94032581